Ilhan Omar

Ilhan Abdullahi Omar (alizaliwa Mogadishu, Somalia, 4 Oktoba 1982) ni mwanasiasa wa Marekani ambaye amekuwa mwakilishi wa Jimbo la Minnesota tangu mwaka 2019. Yeye ni mwanachama wa Democratic–Farmer–Labor Party.

Kabla ya kuchaguliwa kwenye Bunge la Kitaifa, Omar alikuwa mwakilishi katika bunge la Minnesota toka 2017 hadi 2019, alipowakilisha sehemu ya mji wa Minneapolis. Jimbo lake la uchaguzi la sasa ni pamoja na Minneapolis yote na miji mingine midogo karibu na Minneapolis.

Omar ndiye mbunge wa kitaifa wa kwanza aliyezaliwa Afrika, na pia mwanawake mweusi wa kwanza kuwakilisha Minnesota katika bunge la Marekani. Yeye pia ni mmoja wa wanawake wawili wa kwanza wa Kiislamu (pamoja na Rashida Tlaib) kuhudumu katika Bunge.

 Maisha ya Awali 
Omar alizaliwa Mogadishu, Somalia tarehe 4 Oktoba 1982, na yeye aliishi katika mji wa Baidoa wakati alipokuwa mdogo. Alikuwa wa mwisho kati ya ndugu saba, pamoja na dada Sahra Noor. Babake Nur Omar Mohamed ambaye ni Msomali toka ukoo wa Wamajeerteen la Kaskazini mashariki mwa Somalia, alikuwa kanali katika jeshi la Somalia wakati  wa raisa Siad Barre pia alifundisha walimu. Mamake, Fadhuma Abukar Haji Hussein kutoka Wabenadiri (jamii ya asili ya Yemen), alikufa wakati Ilhan alipokuwa na miaka miwili. Alilelewa na baba na babu, ambao walikuwa Waislam Wasunni wa wastani waliopinga mafundisho makali ya Wahabiya  wa Kisaudi. Babu yake Abukar alikuwa mkurugenzi wa Shirika la Usafiri wa Bahari wa Somalia, na baadhi wa wajomba na shangazi zake pia walifanya kazi kama watumishi wa umma na walimu. Omar na familia yake walitoroka Somalia mnamo mwaka 1990 wakikimbia vita ya wenyewe kwa wenyewe wakakaa miaka minne katika kambi ya wakimbizi ya Dadaab karibu na Garissa nchini Kenya. 1995 familia iliweza kuhamia Marekani walipopokelewa kama wakimbizi wa kisiasa.

 Elimu 
Omar alisoma Shule ya Sekondari ya Thomas Edison, ambako alihitimu mnamo mwaka 2001, akaendelea kusoma pale Chuo Kikuu cha North Dakota alipopopokea shahada ya kwanza mnamo 2011 katika masomo sayansi ya siasa na mahusiano ya kimataifa. 

 Kazi 
Omar alipata ajira kama mwalimu wa lishe ya jamii katika Chuo Kikuu cha Minnesota, akifanya kazi hiyo toka 2006 hadi 2009 katika eneo la Minneapolis – Saint Paul. Mwaka  2012 alikuwa meneja wa kampeni ya mgombea mmoja kwa Seneti ya Jimbo la Minnesota. Kati ya 2012 na 2013, alikuwa mratibu wa lishe ya watoto katika Idara ya Elimu ya Minnesota.

 Siasa 
2016 alijitahidi kupata nafasi ya mgombea wa Bunge la Minnesota kwenye tiketi ya Chama cha Democratic–Farmer–Labor (DFL) akashinda akaingia katika uchaguzi mkuu. Hapa aligombea dhidi ya mgombea wa Chama cha Jamhuri cha Marekani aliyekuwa pia  wa asili ya Somali. Baada ya mgombea mwenzake kujiuzulu katika kampeni, Omar alikuwa mbunge wa kwanza wa MArekani mwenye asili ya  Somalia.

 Nyumba ya Wawakilishi ya Marekani 
Katika uchaguzi wa mwaka 2018, mpinzani wake alikuwa mfanyakazi wa huduma ya afya na mwanaharakati wa kihafidhina Jennifer Zielinski kwa uchaguzi mkuu wa Novemba 6 na alishinda na alikuwa na asilimia sabiti na nane ya kura, hii ilimtengenza kuwa Mmarekani wa Msomalia wa kwanza kuchaguliwa kuhudumia katika Bunge la Marekani. Omar alipokea asilimia kubwa zaidi ya kura ya mgombea yeyote mwanawake katika Nyumba ya Wawakilishi ya Marekani katika historia ya jimbo, na pia asilimia kubwa zaidi ya kura kwa mgombea mpya kuingia kwa Nyumba ya Wawakilishi ya Marekani katika historia ya jimbo. Aliapishwa na nakala ya Kurani ambayo ilikuwa ya babu yake.

Jamii:Watu wa Somalia
Jamii:Wanasiasa wa Marekani